b'\n_START_ARTICLE_\nColossus\n_START_PARAGRAPH_\nColossus \xe2\x80\x93 viena i\xc5\xa1 pirm\xc5\xb3j\xc5\xb3 programuojama, elektronin\xc4\x97, skaitmenin\xc4\x97 skai\xc4\x8diavimo ma\xc5\xa1in\xc5\xb3, kuri\xc4\x85 naudojo Britanijos de\xc5\xa1ifruotojai, skaitant vokie\xc4\x8di\xc5\xb3 u\xc5\xbekoduotus prane\xc5\xa1imus, naudotus antrajame pasauliniame kare. Joje skai\xc4\x8diavimui atlikti buvo naudojamos elektronin\xc4\x97s (vakumin\xc4\x97s) lempos._NEWLINE_\xc5\xa0i skai\xc4\x8diavimo ma\xc5\xa1ina sukurta in\xc5\xbeinieriaus Tomo Flaverio (angl. Tommy Flowers), dalyvaujant Allen Coombs, Sid Broadhurst ir Bill Chandler i\xc5\xa1 pa\xc5\xa1to priemoni\xc5\xb3 tyrim\xc5\xb3 stoties (angl. Post Office Research Station), skirta spr\xc4\x99sti matematiko Makso Neumano (angl. Max Newman) i\xc5\xa1 Bletchley Park. Jos prototipas Colossus Mark 1 prad\xc4\x97jo veikti nuo 1943 m. gruod\xc5\xbeio m\xc4\x97n. ir buvo 1944 m. sausio 18 d. perkeltas \xc4\xaf Bletchley Park ir 1944 m. vasario 5 d. paleistas. Pagerintas Colossus Mark 2 prad\xc4\x97jo veikti 1944 m. bir\xc5\xbeelio 1 d., kaip tik prasid\xc4\x97jus i\xc5\xa1silaipinimui Normandijoje.\n_START_SECTION_\nKonstrukcija\n_START_PARAGRAPH_\nColossus Mark 1 sudar\xc4\x97 1 500 elektronini\xc5\xb3 lemp\xc5\xb3. Paleidus Colossus Mark 1, buvo  prad\xc4\x97tas Colossus Mark 2 projektavimas. \xc5\xa0ios skai\xc4\x8diavimo ma\xc5\xa1inos projektavimui vadovavo Allen Coombs. Colossus Mark 2 sudar\xc4\x97 2 400 elektronini\xc5\xb3 lemp\xc5\xb3 ir buvo 5 kartus greitesn\xc4\x97 nei Colossus Mark 1. _NEWLINE_Colossus apdorojo 5 000 simboli\xc5\xb3 per sekund\xc4\x99, esant 12 m/s perfojuostos skaitymo grei\xc4\x8diui. Schema buvo sinchronizuojama, naudojant laiko signalus, generuojamus krumpliara\xc4\x8dio pasisukim\xc5\xb3 pagal perfojuostos skylutes. Skai\xc4\x8diavimo greit\xc4\xaf ribojo mechaninio perfojuostos skaitymo \xc4\xafrenginio greitis. Darbui pagreitinti buvo naudojamos dvi ar daugiau Colossus skai\xc4\x8diavimo ma\xc5\xa1in\xc5\xb3, bandant skirtingus dekodavimo variantus vienu metu. Tai \xc5\xa1iuo metu vadinama lygiagre\xc4\x8diu skai\xc4\x8diavimu.'